Պեկինյան խոհանոց

**Պեկինյան խոհանոց** (), կազմված է հետևյալ 5 խոհանոցների միաձուլումից՝ Շանտոնյան, տեղական ռեստորանային, Թան ընտանիքի, իսլամական և կայսերական: Քանի որ վաղ ժամանակներում Շանդունցի շատ խոհարարներ եկել են Պեկին, Պեկինի և Շանդունի սննդային սովորույթները մեծապես նմանվել են: Շանդունյան խոհանոցը ունի 2 հիմնական ուղղություն՝ Ցզինան և ֆուշան, որոնցից ֆուշան ուղղությունը իր գաղտնի բաղադրատոմսի շնորհիվ առանձանցավ պեկինյան խոհանոցում՝ դառնալով դրա հիմքը. նրանք օգտագործում էին ծովային որդերից պատրաստված յուրահատուկ փոշի, որը կերակրին հաղորդում էր անկրկնելի թարմություն ու նուրբ երանգ։ Լյաո և Յուան դինաստիաներից հետո, երբ Պեկինում հետզհետե սկսեցին հաստատվել հյուսիսային ժողովուրդները՝ մոնղոլները, խուեյներն ու մանջուրները, տեղական խոհանոցն աստիճանաբար կրեց նրանց ազդեցությունը. սեղաններին սկսեցին գերիշխել ոչխարի մսից պատրաստված տարատեսակ ուտեստները։  Մին և Ցին կայսրությունների ժամանակ, Պեկինը հանդիսանում էր ամբողջ Չինաստանի քաղաքական ու մշակութային կենտրոնը: Այստեղ էին հավաքվել կայսերների և նախարարների խոհանոցները, որոնք ոչ միայն կատարելագործեցին խոհարարության տեխնիկան, այլև Պեկինում միավորեցին երկրի տարբեր ծայրերից եկող հիմնական ուտեստների համերը։

**Խոհարարություն**

Պեկինյան խոհանոցն աչքի է ընկնում իր  ուտեստների պատրաստման եղանակների հարուստ բազմազանությամբ։ Այն հայտնի է այնպիսի եղանակներով, ինչպիսիք են՝  տապակումը, խորովումը, «հոթ-փոթ», օսլայով տապակում, տապակում մեծ քանակությամբ ձեթի մեջ, շոգեխաշ-տապակում, սթիր ֆրայ, շոգեխաշում, եփում, շոգեխաշում սեփական հյութի մեջ, ջնարակում, կարամելապատում, եռացում:  Դրանց շարքում հատուկ տեղ է զբաղեցնում «տապակման» մեթոդը, որն ունի տարբեր ձևեր՝ տապակում յուղով, սոուսով կամ կանաչ սոխով, ինչպես նաև մշակում եռացող ջրով կամ արգանակով։ Հարյուրավոր տարիներ շարունակ պեկինյան խոհանոցը ուշադրություն է գրավել իր փափուկ մսով, հարուստ արգանակով ու թանձր, հագեցած սոուսներով: Ինչպես նաև պետք է ստանալ հետևյալ 5 բաղադրիչների կատարյալ համադրություն՝ գույն, բույր, համ, տեսք և մատուցմուն: Սակայն 21-րդ դար մտնելուց հետո, կենսամակարդակի բարձրացմանը զուգընթաց, մարդիկ սկսեցին ավելի շատ ուշադրություն դարձնել առողջությանը և նրանց համային ճաշակները փոխվեցին։ Պեկինյան խոհանոցի համերը կամաց-կամաց փոխվեցին շուրջ 10 տարվա ընթացքում՝ ստանալով այսօրվա խրթխրթան, նուրբ, բուրավետ և թարմացնող համը:

**<big>Ուտեստներ</big>**

Հիմնական ուտեստներն են՝

* Պեկինյան բադ
* Կանաչ սոխով տապակած խոզի միս 
* Կտրտված խոզի միս՝ լոբու սոուսով
* Ավանակի գնդիկներ
* Ֆերմենտացված լոբաջուր
* Եփած գառան միս
* Խաշած շնաձկան լողակներ
* Նրբաբլիթներ բանջարեղենով
* Հին Պեկինյան ձևով տապակած խոզի միս
* Խորոված շամփուրի վրա
* Շոգեխաշված չինական կաղամբ՝ շագանակով
* Մանանեխով կաղամբի գլանակներ
* Ձվի դեղնուցից պատրաստված աղանդ
* Կավե կուժի մեջ շոգեխաշված միս
* Բրնձով միս
* Տապակած հավի կտորներ ձվի սպիտակուցով
* Գառան տապակած պոչ
* Տապակած ֆիլե
* Սոուսով շոգեխաշված մսի շերտեր

### Խորտիկներ

Հյուսիսային Չինաստանի խորտիկների առանձնանում են իրենց կարճ պատրաստման ժամանակով կամ համեմատաբատ երկարաժամկետ պահպանումով, որպեսզի կարողանաս ուտես, երբ կցանկանաս ու ստիպված չլինես ժամանակ վատնել բարդ հիմնական ուտեստ պատրաստելու վրա:

* Տապակված խոզի միս 
* Խոզի աղիքներով մարինացված պելմենիներ
* Պարզ ջրում եփված ոչխարի գլուխ
* Մսով բլիթներ
* Տապակած խմորագնդիներ
* Ոչխարի յուղով տապակած լոբու մածուկ
* թեյապուր
* Կայսերական պանիր (կաթնային դոնդող)
* Խոզի տապակված լյարդով ապուր
* Շաքարաջրով եփված ալոճ
* Տոֆու ուղեղ (աղի սոուսով տոֆու)
* Տոուճը (Ֆերմենտացված լոբու հյութ)
* Տապակած խրթխրթան խմորե օղակներ
* «Գլորվող էշ» (քաղցր բրնձե ռուլետ՝ լոբու միջուկով)
* Սաչիմա (Մեղրով և ձվով քաղցր հացիկ, նման հայկական մրջնաբույնին)
* Այվովո (Բրնձե քաղցր գնդիկներ)
* Ոլոռի դոնդող
* Լոբու ռուլետ
* Մունգ (չորացրած) լոբու տորթ
* Պորիա կոկոս բլիթներ
* Շաքարապատ/կարամելացրած ալոճներ
* Ալոճի դոնդող
* Աղացած մսով բլիթներ
* Խաշած տավարի միս՝ սոյայի սոուսով 
* Ոչխարի մսով ապուր
* Օսլայից տապակած երշիկի
* Քունջութի մածուկով լապշա
* «Մեղրի նման» (Քաղցր սոուսով տապակված ոչխարի փափկամիս)
* Նշի տոֆու
* Պեկինյան տապակած հաց
* Քաղցր լոբու մածուկով բլիթ
* Քունջութի մածուկով լապշա
*  Նշի թեյ

## Ճաշասենյակ
Պեկինի դարավոր պատմություն ունեցող հանրահայտ բրենդերն են.

## Ծանոթագրություն


Կատեգորիա:Խոհանոց ըստ երկրի
Կատեգորիա:Չինական խոհանոց
Կատեգորիա:Պեկին